11 bătrâni cu probleme locomotorii au murit, după ce azilul în care locuiau a luat foc.
Incendiul a avut loc într-o localitate din Rusia. Patru persoane s-au salvat. Una dintre ele era angajată a azilului. Poliția rusă a deschis o anchetă.
Un număr de 11 persoane în vârstă, cu probleme locomotorii, au murit după ce azilul în care stăteau a luat foc, marți dimineața, în regiunea rusă Bashkortostan, din munții Urali, anunță Interfax, citat de Reuters.Incendiul a fost semnalat în jurul orei 3 dimineața, în satul Ishbuldino, au anunțat autoritățile, într-un comunicat de presă. Flăcările au fost stinse trei ore mai târziu."Patru persoane au ieșit singure din clădire înainte de sosirea pompierilor", conform sursei citate.Agenția rusă de știri Interfax arată că unul dintre supraviețuitori era membru al personalului, în timp ce alți trei erau rezidenți pe care acesta a reușit să îi scoată din azil.Autoritățile ruse au deschis o anchetă.